L'Ajuntament d'Alboraia assisteix a la constitució de la Xarxa de Governança Participativa de la Comunitat Valenciana
06 de febrer de 2023

El dia 2 de febrer del 2023 el regidor de Participació Ciutadana, Manuel Andreu Ajado, i la tècnica competent en aquesta àrea, han acudit a la sessió constitutiva de la Xarxa de Governança Participativa de la Comunitat Valenciana en la qual el consistori està adherit des del passat 18 de juliol.

La consellera de Participació, Transparència, Cooperació i Qualitat Democràtica, Rosa Pérez Garijo al costat de la directora general de Participació, María Jesús Pérez Gallant, van presidir la sessió i van destacar la necessitat de fomentar una participació activa en la ciutadania perquè formen part de les decisions polítiques.

Segons Rosa Pérez Garijo: "La Xarxa ha de ser un motor de canvi per a crear una societat que tinga una democràcia participativa i no sols una democràcia que vote cada quatre anys, i per a això és fonamental que participen les administracions locals per la seua proximitat amb la ciutadania."

Manuel Andreu, regidor de Participació de l'Ajuntament d'Alboraia, va assenyalar: "Advoquem per un canvi de paradigma en les nostres polítiques locals i estem compromesos a reforçar la governança participativa i garantir la participació dels diferents agents socials".